**附：“山城堡杯”甘肃省中老年书法大展书写环县部分参考内容**

**环县八景之《灵武古台》 作者 清 / 高观鲤**

乘舆初入蜀，储贰此膺图。

翼戴徇民望，踉跄展庙谟。

兵连九节度，威摄百羌胡。

王气飘零尽，荒台即鼎湖。

**环县八景之《萧关故道》 作者 清 / 高观鲤**

留侯营汉邑，即此亦关中。

凤阙连云起，龙沙入望通。

悲风嘶牧马，急雪断征鸿。

千古干戈地，应怜百战功。

**环县八景之《环江春浦》 作者 清 / 高观鲤**

山城春事晚，冰泮惬幽寻。

芳草王孙怨，高楼客子心。

镜开浮远塔，波阔没平林。

官渡青青柳，宁知岁月深。

**环县八景之《螺岩晴瀑》 作者 清 / 高观鲤**

螺山西绕郭，却枕大川流。

声挟中条雨，光分大白旒。

悬崖晴亦暝，寒溜午还秋。

洞壑何年凿，相期惠远游。

**环县八景之《鸳溪流碧》 作者 清 / 高观鲤**

五子郁嵯峨，晴光漾细波。

两山青送黛，一洼碧穿莎(落)。

滩急疑经雨，风轻似熨罗。

鹊桥何处所，耿耿隔银河。

**环县八景之《合川朝雨》 作者 清 / 高观鲤**

远山开曙色，孤堡漾惊湍。

咫尺风云误，苍茫雪浪宽。

乌犍驱点点，白鸟浴漫漫。

入地知应细，欣荣对药栏。

**环县八景之《马岚拱翠》 作者 清 / 高观鲤**

汉县倚环南，巉岩咨冥探。

云峰烟渺渺，春水柳毵毵。

白袅官泉道，青随圣母骖。

剧怜山市幻，衣湿为晴岚。

**环县八景之《方山霁雪》 作者 清 / 高观鲤**

昨宵飞霰急，满地布琼琚。

何处方山好，偏宜霁景初。

断云寒绕树，滑磴怯乘驴。

不乏剡溪兴，相看意泊如。

**咱们的领袖毛泽东 作者 孙万福**

高楼万丈平地起，

盘龙卧虎高山顶，

边区的太阳红又红，

咱们的领袖毛泽东。

天上三光日月星，

地上五谷万物生，

来了咱们的毛主席，

挖断了穷根翻了身。

为咱能过上好光景，

发动了生产大运动，

人人努力来生产

丰衣足食吃饱饭。

边区人民要一心，

枯树开花耀眼红，

千年枯树盘了根，

开花结籽靠山稳。

**满江红·谒山城堡战役纪念园 作者 刘芸**

层岫云烟，千山秀、春风意快。碑矗立、堡辉山邑，咏怀情切。追忆长征攀峻岭，堪闻铁骑除狼穴。频回首功烈耀人寰，清平叠。

松苍翠，泉涌雪；诗史展，园中阅。看今朝灵雨，润滋甘冽。富路广开圆国梦，蛟龙-跃彰民节。薪火传、继往绘宏图，翻新页。

**《七律·红军泉》 作者 左瑞英**

红军泉井陕甘名，歼敌彭总巧计生。

万里青山扼关塞，一泓清水济边城。

旌旄遍地越梁壑，枪弹四围发怒声。

追忆当年英烈事，树碑题赋后昆情。

**《七律·山城堡怀古》 作者 左瑞英**

山城堡寨戍楼雄，旌旆江翻遍野红。

弹洞依稀邀素月，炮声隐约驭长风。

凝神更觉峰峦近，极目岂惟林木同。

立马横刀精魄在，莽原苍巘一望中。

**山城堡 作者 马克新**

北向寻红迹，三枪立塑迎。

穷师穿铁壁，猛士搏山城。

岭作冲锋势，河传呐喊声。

沙盘温战史，熠熠将星明。

**东老爷山 作者 马克新**

蜿蜒三省界，左右二龙眠。

塔像元明饰，楼观万百钱。

毛词镌国粹，壁画列云颠。

待到重阳日，同游锦绣田！

**文昌阁 作者 马克新**

同俦迷夜色，惬意与天齐。

阁影穹星暗，江灯宴乐低。

香缘文圣显，匾自大师题。

但寄莘莘子，勤功慰杖藜。

【眼儿媚】皮影戏苑 **作者 马克新**

皮影煌煌乐声嘹，戏苑亮津桥。环江和唱，西山回响，一夜欢嚣。 解家班子新人继，不再吼寒窑。艺传域外，文君求婿，关圣挑袍。

【眼儿媚】一道道山来一道道梁 **作者 马克新**

天外飘来信天游，日上老城头。山梁道道，羔羊点点，岁月悠悠。 大原黄土千秋劫，旧貌半淹留。惟余庶众，朝离家院，夕罢犁牛。

【眼儿媚】南湫风电园 **作者 马克新**

萧塞塬巅矗千葱，天翼借罡风。南湫蓄瑞，北川献宝，追富驱穷。 巨扇旋动环江梦，好景见陇东。诸君拭目:黄河引水，高铁飞龙。

**环县新八景之《掌上碧禾》 作者 李德珪**

塞下尘销访宝刀，云停车道瞰樱桃。

秋山多是惊戎马，槁木不胜承败旄。

帝子龙墩三节义，将军冢土一蓬蒿。

行来未见乾坤旧，卸却黄袍著绿袍。

**环县新八景之《高原新水》 作者 李德珪**

天开玉镜近萧关，十万星辰一水间。

日暮鸦寒啼古道，秋深月冷照群山。

驼铃惊夜声声去，雁阵寻春处处还。

最是和风吹老树，湖云弄影卖清闲。

**环县新八景之《文昌云阁》 作者 李德珪**

傍水临川上九霄，青云双径状元桥。

风催檐马惊天醒，月照林花看市嚣。

九曲玉阶松慷慨，三山密树鹤逍遥。

欲知帝子今何在，瘦石闲亭一洞箫。

**环县新八景之《古堡红泉》 作者 李德珪**

天生古井在山家，一掬清心万里沙。

铁马胡尘人已老，烽墩莎草径初斜。

云旌风卷惊孤鸟，庭树霜生著六花。

自尔春雷三叠后，长梁无处不烟霞。

**环县新八景之《月带秦墙》 作者 李德珪**

玉笛闲云吊古台，杏花隔岸几回开。

萧关城阙恨无迹，灵武丹墀空有哀。

雁塞秦墙多毁悴，空林月影久徘徊。

西风莫笑东山老，脚下环江水去来。

**环县新八景之《星垂平野》 作者 李德珪**

客雁孤云草一湾，杨胡套子绿消闲。

蛩吟野径声犹炽，马放春山夜不还。

撒日黄羊灵境上，留天碧渚月中间。

谁家牧笛吹何晚，青塞长风旧汉关。

**环县新八景之《南湫夕照》 作者 李德珪**

细草长山映日黄，飞来大壑自萧凉。

风翻铁翼千峰瘦，云绕柴篱八月芳。

野鹤有心从古道，昏鸦无力拒斜阳。

虽然未见陶潜柳，霜菊蓬门淡淡妆。

**环县新八景之《万福汤池》 作者 李德珪**

汉柳山溪古道边，青苔丈石一温泉。

三冬迸涌连天雾，十里沉弥带雨烟。

洗砚右军人已老，衣蓑刺史水犹怜。

君来且莫高声语，花正裁诗鹤正眠。

**曲子革命纪念馆 作者 贾录会**

男儿血热撒高原，解放河山怆国魂。

赤胆忠心主义正，换来盛世硕花繁。

**参观山城堡战役遗址**  **作者 贾录会**

保家卫土打江山，血染旌旗挽巨澜。

感叹缅怀英勇事，名垂千古启群贤。

**八珠革命纪念馆 作者 贾录会**

莽莽沟峦掩旧踪，燎原星火耀陇东。

芳菲满眼桃花艳，犹是英雄血染红。

**乡村干部 作者 贾录会**

肩担使命育桑麻，智慧培浇幸福花。

铁马奋蹄春涨满，位卑从不负韶华。

**秦长城 作者 贾录会**

万里长城日月浮，烁今震古映千秋。

延绵起伏阅天地，远眺碧波环翠流。

**高铁过环县 作者 贾录会**

秀山碧水难遮拦，回首峰峦晃作烟。  
才抱闲情辞宁夏，瞬间已到陇东原。  
  
**宋代砖塔 作者 贾录会**

名从前朝起，干年屹碧空。  
环江滋绿岸，圣塔迎清风。  
抑望方知伟，登临更觉雄。  
吟诗承旷意，寂静傲苍穹。

**牧民新歌 作者 文璟 解凌涛**

百年沧桑百年梦，扶摇直上御长风。

三羊开泰拓新路，激浪环江浩浩东。

**七律.到八珠 作者 孙鸿岐**

一池碧水吐娇莲，十万香花赛蜜甜。

醇酿百坛弥万里，道情一曲醉八仙。

珠乡自古流神韵，塬景相辉映紫烟。

梦起乡村酬壮志，誓将旧貌换新颜。

**楹联**

山城堡上，旌旗凌空，三军疾战铸金鼎；

环水泽边，父老逐梦，万姓脱贫开玉樽。

——左瑞英

锤镰破石，三千古道恰清明气象；

环水宜诗，一马平川正浩荡春风。

——左瑞英

星火燎原已百年，忆山城堡前风云集会，锤镰辉映甘陕奠鼎中华，吾辈壮怀初心，万里新图腾凌恰今日；

巨龙气象溢四海，慨环江川野父老同志，民族复兴九州鹏举盛世，领袖雄略绮梦，千秋大业奋跃正当时。

——左瑞英

(一)

灵武台前，看秋柏争蔭，青砖间白云端上；

化龙池畔，仰残碑尽诉，佛子天心古道中。

——李德珪《题环县宋塔》

(二)

砖砌五层，看萧关烟雨；

檐挑八角，听古道沧桑。

——李德珪《题环县宋塔》

两川俯览，问胡马何来，五百年间谁复在；（苏轼）

三水朝元，有孤城鼎峙，千山影里寺难寻。（杜尧臣）

——李德珪《题方渠城遗址》

谁知魏晋，就几片秋云，老树萦回叹古迹 ；

休道沧桑，借两行浊泪，斜阳寂寞唱空山。

——李德珪《题环县兴隆山》

云锁萧关外；

江环宋塔前。

——李德珪《题环县老城》

长川千壑水；

浊浪一山云。

——李德珪

**环县道情皮影赋 作者 屈维英**

道情皮影，环县一绝，陇剧之母，华夏瑰宝。一口述说千古事，双手对舞百万兵。民间艺术活化石，根深叶茂；世界非物质文化遗产，如幻如魔。习公仲勋题词勉励，温总家宝观赏称道。

复观皮影历史，源远流长，始于西汉长安，兴于盛世大唐。植根于民间，活跃于城乡。历久弥新，神州多有传唱。名扬海外，歌德称颂，卓别林赞赏。环县皮影，炫丽异常。本地方言，道歌伴唱，嘛簧帮腔，原生粗犷。唱腔悠扬而激越，造型细雕而精良。柔情似水，则低诉《苦节图》；声挟雷电，则高吼《蛟龙驹》。工艺美术与戏曲巧妙结合，亦道亦俗，毕酷毕俏，展农耕文明之教化，扬道教文化之灵光。最先出访波斯、扶桑，继而震撼欧陆大洋。布景如丹如霞，乐器如舌如簧。一个戏箱，一驴可驮；一台“小戏”，轰动八方。誉满黄土高原，名扬大江南北，惊天地而泣鬼神，舞蛟龙而搅大洋。三更开演，五更犹唱，本戏演毕，还要加场，通宵达旦，如痴如狂。“皮影之乡”，中国民俗学会命名。国家地理之标志，古老戏剧之华章。说古道今，倡仁倡义。推崇儒学，尽孝尽忠。惩恶扬善，诚信至上。剧本繁多，半年不复重演。皮影艺人多为子承父业，世代相传。皮影大师解长春，荜路蓝缕，策马负箱，传艺塞上，誉满甘陕宁蒙，造就“四大金刚”。二十世纪五十年代，环县皮影嬗变，陇剧问世扬帆。陇剧《枫洛池》上京汇演，梦想初圆，文化部好评有加，周总理倾情称赞。

道情皮影构思精巧，技效鲁班，承乎陇原古风，源于民俗风潮。一人一景，皆成工艺美术之佳作；一招一式，俱是舞美元素之珍宝。是以继承保护，势在必行，开发利用，价值颇高。目前，全县戏班五十多，演职人员二百余；品种繁多，十二系列高标。皮影工艺品古色古香，美轮美奂，极度夸张，极尽玄妙，畅销国内众多都市，又源源不断外销。小小皮影戏，风尘庄稼汉，昂首进高校，学子受震撼：感民间艺术之魅力，知华夏文化之源泉。赞曰：

环县皮影植根乡土，享誉五洲，戏剧奇葩，人神共悦。小戏大舞台，民间观众多。产业成集群，艺术含量高。环县崛起，皮影放歌！ （820字）

**环县文昌阁游记   作者 迟星飞**

余客于环县，宿在袁宅。以杂事迟滞于环城街巷，申时始获少歇。旁瞩环河，仰瞻西山，有楼阁巍然乎翠屏之上，吕兄曰乃文昌阁也。言此阁虽新，而三善并具：因势筑楼，增山川之美色；弘文扬德，励邑民之向学；登高远眺，壮后人之游观。如此胜景，岂有不往之理。

有门坊矗于楼阁之前，横批“文光射斗”，字势非凡。虹桥砚池，各有高低，科名繁盛之愿寓焉；暮鼓晨钟，分列左右，世道警醒之意明矣。阁高十丈有余，朱椽黛瓦，雕梁画栋。因势高啄者，檐牙也；蓄力上仰者，斗拱也。红门碧窗已见斑驳痕迹，静穆之气浑然而生。飞檐入云，铃铎高悬，风来铃动，余音袅袅于万壑千岩，愈显秋风往来之清澈耳。

登斯阁也，中堂处逐层供奉孔圣、天师、文昌、天王、玉帝。至高之处，出楼门有回廊环绕，此亦西山乃至环城之巅峰也。抚危栏，极远目。凉风习习，荡人心胸。俯观环河绕城而流，涓涓不息；细寻高楼参差林立，生机昂扬。衔天处梁峁起伏、沟壑纵横，客言曾有秦之长城绵延无尽，汉之萧关雄浑如铁，惜今不能辨矣。城之东北一隅，唐古台、宋砖塔，则旧迹可觅，皆入眼底。明清老城，形制完整，与新城并立于碧天之下，兼收于凝眸之中。山河气象任意变幻，来去古今聚之一体，与旧游它处大不相同也。

斯阁因文事而建，此后十数年之环城，文风昌盛，弦诵之声流走于市井巷陌；俊才云涌，钟灵之泽竞爽于水岸山前。邑民皆因之于斯阁之功德感应，祈福还愿者络绎不绝，愈扬文昌之盛名也。